Pompelspäicherwierk vu Montézic
D'Pompelspäicherwierk vu Montézic ass e Waasserkraaftwierk um Territoire vun de Gemenge Montézic, Saint-Hippolyte, Campouriez a Saint-Symphorien-de-Thénières am Norde vum Aveyron. Mat enger Nennleeschtung vun 910 Megawatt ass et dat zweetgréisst a Frankräich. Et ass grad wéi déi dat vu Veianen an dat vu Coo e rengt Pompelspäicherwierk, d. h. datt an den ieweschte Baseng kee Waasser vun uewen derbäikënnt dat bei der Stroumproduktioun géif an d'Gewiicht falen.

De Komplex besteet aus dräi Haaptdeeler:

Den ieweschte Baseng mam Séi vu Montézic mat engem Waasservolume vun 32,5 Millioune Meter Kipp hanner dem Barrage de Monnès an der Digue de l'Étang a mat dem Virbarrage vu Saint-Gervais mat dem Séi vu Saint-Gervais a mat der Digue vu Liaussac mat dem Oflaf an d'elektresch Zentral. 
Hielekraaftwierk, 400 Meter ënner dem Buedem, mat 4 Turbinne-Pompelgruppen. D'Turbinnegruppe stinn 20 Meter ënner dem Mindestniveau vum Barrage vu Couesques, sou datt se ëmmer ënner Waasser stinn, fir Loftblosen ze vermeiden. 
Den ënneschte Baseng zu Couesques um Laf vun der Truyère deem säi Waasser do mam Barrage vu Couesques gestaut gëtt, deen doriwwer eraus als Lafkraaftwierk funktionéiert.

Kuckt och
Staumaueren a Reservoiren op der Truyère

Um Spaweck 
Websäit bei hydrelect.info
Informatioune beim Global energy observatory

Barragen a Frankräich
Pompelspäicherwierker
Bauwierker 1981